Talle beseer toe taxi teen versperring bots | Maroela Media
Minstens 19 mense is beseer toe die taxi waarmee hulle gereis het teen 'n betonversperring gebots het.
Russel Meiring, woordvoerder van ER24, het gesê die voorval het Dinsdagaand op die Dinkleman-hoofweg in Kwadabeka in KwaZulu-Natal plaasgevind.
"Toe paramedici omstreeks 19:20 by die toneel opdaag, het hulle die taxi teen die pilaar aangetref. Die beseerdes was almal buite die voertuig," het Meiring gesê.
Paramedici het die beseerdes ondersoek en vasgestel dat hulle matig tot ernstig beseer is.
"Die beseerdes is op die toneel behandel en dié wat ernstig beseer is, is behandel met pynverligtingmiddels voor hulle na 'n nabygeleë hospitaal gehaas is vir mediese behandeling."
As jy sien hoe ry die taxis hier oor die sypaadjies in die verkeerde bane net om voor te gaan indruk en selfs oor die rooi ligte. Dan is daar diè wat in die regterbaan ry en skielik voor almal indraai sodat hulle links by die volgende straat kan indraai – is wragtig enige iets moontlik.
Geen van die passasiers weet wat gebeur het nie, neem ek aan. Die barrier het voor hom ingespring, wat anders?
Die versperring moet van rassisme aangekla word.
Geen ondersoek nodig nie. Roekelose en nalatige ondersoek. Lisensie dalk gekoop of gekaap. Onder die invloed. Enige van bogenoemde sal ter sprake wees.
Doodskiste op wiele!
So is ook die trekker wat in die modder vasgeval het die skuld gegee. 'n Kennisgewing by 'n uitstalling van stilstaande enjins wat werk lui as volg: 'The enjins have no brains, please use your own'. Daarom het munisipaliteite, regerings en soortgelyke instansies op sigself ook nie verstand en hang dit af van die bestuur wat gaan gebeur. Natuurlik sluit dit ook in die rekenaar waarop ek kommentaar lewer . . .